บาทเปิด 31.84 บาทต่อดอลลาร์ อ่อนค่าตามภูมิภาค
เงินบาทเปิดตลาด 31.84 บาทต่อดอลลาร์ อ่อนค่าตามทิศทางภูมิภาค กังวลปัญหาความขัดแย้งการค้า-จับตาตัวเลข จีดีพี  Q1/62 ของไทย
21 พ.ค. 2562

เงินบาทเปิดตลาด 31.84 บาทต่อดอลลาร์ อ่อนค่าตามทิศทางภูมิภาค กังวลปัญหาความขัดแย้งการค้า-จับตาตัวเลข จีดีพี  Q1/62 ของไทย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.84 บาท/ดอลลาร์ อ่อนค่าจากปิดตลาดจากเมื่อเย็นวันศุกร์ที่ระดับ 31.74 บาท/ดอลลาร์ เนื่องจากตลาดกังวลต่อปัญหาความขัดแย้งทางการค้าระหว่างสหรัฐกับจีนที่ขยายวงกว้างออกไป โดยเงินบาทเคลื่อนไหวในทิศทางเดียวกับภูมิภาค
"บาทอ่อนค่าจากเย็นวันศุกร์ หลังตลาดกังวลปัญหาสงครามการค้าที่ขยายวงลุกลามบานปลายออกไป" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.75 - 31.90 บาท/ดอลลาร์
ขณะที่ปัจจัยในประเทศเป็นเรื่องการประกาศตัวเลขจีดีพี...ของสภาพัฒน์ ซึ่งตลาดคาดการณ์ว่าจะขยายตัวเพียง 3% ต่ำสุดในรอบ 4 ปี